- Marius Şumudică a pierdut în ziua în care a împlinit 53 de ani
- Antalyaspor – Gaziantep s-a încheiat 1-0
Marius Şumudică a pierdut de ziua lui. Antalyaspor – Gaziantep s-a încheiat 1-0. În urma acestui rezultat, Gaziantep ocupă locul 18 în prima ligă turcă.
Marius Şumudică a împlinit astăzi 53 de ani. "Şumi" a început cu Niţă, Maxim şi Drăguş titulari, iar pe Deian Sorescu l-a introdus pe teren în minutul 64.
Marius Şumudică a pierdut de ziua lui. Cei 4 români de la Gaziantep nu l-au putut ajuta să plece neînvins din Antalya
Niţă, Maxim şi Drăguş au fost integralişti. Românii nu au reuşit să îl ajute pe Şumudică să plece neînvins din Antalya.
Sam Larrson a a deschis scorul în minutul 40, acesta fiind singurul gol al meciului.
Marius Şumudică a avut, recent, o întâlnire cu conducerea clubului. Presa din Turcia chiar scria că Şumudică ar fi fost demis, dar el a negat aceste informaţii, explicând ce s-a întâmplat la discuţia respectivă.
"Nu știu cine a apucat să scrie că sunt demis, nu s-a pus problema de așa ceva. Știm cu toții că rezultatele nu sunt cele pe care le așteptam, de aceea am și avut o ședință cu toți membrii conducerii, 15 persoane.
Fiecare a spus ce crede că trebuie făcut și vom continua împreună. Eu și staff-ul vom face tot ce ține de noi ca să salvăm Gaziantepul de la retrogradare. Aici sunt niște oameni care merită să aibă echipă în prima ligă din Turcia", declara Marius Șumudică pentru digisport.ro.
Suma uriașă cu care Marius Șumudică a garantat că nu va retrograda cu Gaziantep! Anunțul turcilor despre antrenorul român
Turcii au dezvăluit suma uriașă cu care Marius Șumudică a garantat că nu va retrograda cu Gaziantep. Antrenorul român le-a dat asigurări oficialilor echipei că nu-i va duce în eșalonul inferior, fiind dispus să le ofere nu mai puțin de 100.000 de euro, dacă se întâmplă contrariul și Gaziantep retrogradează.
Marius Șumudică a fost la un pas de demitere de la Gaziantep, după ce echipa a ajuns pe locurile retrogradabile din Turcia. Oficialii echipei au decis să-i mai dea o șansă acestuia, după o ședință de trei ore cu "Șumi".
Conform presei din Turcia, Marius Șumudică a garantat cu suma de 100.000 de euro că o va salva de la retrogradare pe Gaziantep. Antrenorul român i-a convins astfel pe oficialii turci să-i mai dea o șansă și astfel și-a continuat mandatul pe banca echipei, mandat pe care l-a început la startul acestui sezon.
Consiliul de administrație al lui Gaziantep s-a reunit, imediat după ultimul meci al echipei, înfrângerea cu Gaziantep. Deși au membrii au votat în favoarea demiterii lui Marius Șumudică, scorul fiind de 7-6, antrenorul român a mai primit o șansă după discuția pe care a purtat-o cu bașkanul echipei.
"Șumudică le-a spus oficialilor că în cazul în care va pleca, echipa cu siguranță va retrograda. După a spus managerilor: "Pariez că echipa asta rămâne în prima ligă. Dacă va retrograda, voi da 100.000 de euro din propriul meu buzunar". Astfel, oficialii echipei au votat pentru Șumudică, după ce erau deciși să plece inițial", au transmis turcii de la olaymedya.com.
Gaziantep are 28 de puncte. Lupta pentru evitarea retrogradării este una foarte strânsă, echipa aflată pe 16, prima poziţie care nu retrogradează, având doar un punct peste Gaziantep.